Diari Oficial de la Generalitat Valenciana


Sumari del DOGV 9460, del 31-10-2022 (2022/9790)

RESOLUCIÓ de 20 de octubre de 2022, de la consellera d'Agricultura, Desenvolupament Rural, Emergència Climàtica i Transició Ecològica per la qual s'adopta i fa pública la decisió favorable a la modificació del plec de condicions de la Denominació d'Origen Protegida Carxofa de Benicarló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9790


Data del document
:   20-10-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 20 de octubre de 2022, de la consellera d'Agricultura, Desenvolupament Rural, Emergència Climàtica i Transició Ecològica per la qual s'adopta i fa pública la decisió favorable a la modificació del plec de condicions de la Denominació d'Origen Protegida Carxofa de Benicarló. [2022/9790]  
En data 3 d'agost de 2022, el Consell Regulador de la Denominació d'Origen Protegida Carxofa de Benicarló, va presentar davant la Conselleria d'Agricultura, Desenvolupament Rural, Emergència Climàtica i Transició Ecològica sol·licitud, així com la documentació necessària, de modificació del seu plec de condicions (núm. registre GVRTE/2022/2535731). Aquesta modificació té la finalitat d'afegir el sistema de reproducció per llavors per a poder emprar varietats híbrides que permetrien millorar la productivitat.  
- Informe de proposta de modificació del plec en el qual es justifica que el cultiu tradicional de carxofa (reproducció per estaques) presenta una sèrie de problemes que minven la productivitat i que, per això, es proposa que s'incloga un mètode alternatiu (ús de varietats híbrides reproduïdes per llavors) per a millorar la productivitat i la comercialització dels productes (annex VIII). D'altra banda, també es fa un canvi en l'apartat estructura de control amb la finalitat d'actualitzar les dades d'aquesta.  
- Plec de condicions amb la modificació introduïda.  
- Document únic amb la modificació introduïda.  
La justificació d'aquesta modificació és la necessitat d'incloure la reproducció per llavors, com a mètode alternatiu al mètode de reproducció de la planta que es realitza actualment (reproducció per estaques) ja que en les últimes campanyes s'ha vist que la reproducció per estaques presenta uns certs inconvenients com ara falles en la plantació, transmissió de plagues i malalties, decaïment del vigor i productivitat de les plantes a causa de la variabilitat clonal en l'evolució d'aquestes i increment de nombre de plantes fora de tipus la producció dels quals no podria ser certificada.  
En emprar varietats híbrides que es reprodueixen per llavors s'aconseguiria solucionar part dels inconvenients esmentats.  
En el plec original, el producte protegit (els capítols florals), s'indica que les varietats emprades han de pertànyer al grup de blanques precoces. Fins al moment actual, la varietat Blanca de Tudela és la que majoritàriament s'estava plantant i l'única que s'inscrivia en la DOP Carxofa de Benicarló.  
El canvi proposat no afectaria aquest punt, ja que les varietats que es volen introduir són varietats híbrides pertanyents al grup de blanques precoces, sempre que complisquen els requisits actuals del plec de condicions. La modificació del plec consisteix a permetre, a més de la reproducció per plantació de estaques, la reproducció per plantació de plàntules procedents de planter certificat.  
  
La tramitació d'aquesta modificació ha de realitzar-se de conformitat amb el que es disposa en l'article 53 del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos (DOUE L343/1, 14.12.2012), i conformement amb el procediment establit en el Reial decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a elles (BOE 251, 18.10.2011), en la seua redacció vigent.  
D'acord amb el que es disposa en el Reial decret 1335/2011, abans esmentat, es va procedir a revisar la sol·licitud i la documentació aportada per a comprovar que complia el que estableix l'article 53 del Reglament (UE) 1151/2012, abans esmentat. Una vegada finalitzats els tràmits anteriors i vista la proposta de resolució de la Direcció General de Desenvolupament Rural, escau adoptar una decisió favorable a aquesta modificació del plec de condicions, així com fer-la pública juntament amb el plec de condicions actualitzat, d'acord amb el que s'estableix en el Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos.  
Per tot el que s'ha exposat, d'acord amb el que es preveu en l'article 119 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), en relació amb les competències que corresponen a aquesta conselleria, es resol  
  
Primer  
Adoptar i fer pública la decisió favorable a la modificació menor del plec de condicions de la Denominació d'origen protegida Carxofa de Benicarló una vegada comprovat que es compleixen els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentosos.  
  
Segon  
Publicar la versió del plec de condicions i document únic en la qual s'ha basat aquesta decisió favorable, en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, en els següents enllaços:  
https://agroambient.gva.es/documents/682881385/0/PC-ALCACHOFA+2022.pdf/  
https://bit.ly/3TnA8x2  
  
Aquesta resolució exhaureix la via administrativa i contra aquesta pot interposar-se, potestativament, un recurs de reposició davant el mateix òrgan que la dicta en el termini d'un mes, o interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en l'article 10 de la Llei 29/1998, de 13 de juliol, reguladora de la jurisdicció contenciosa administrativa  
  
València, 20 d'octubre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mirella Mollà Herrera.